[{"text_idx": "#000000", "text": "Cafodd Carnifal Tre-biwt ei lwyfannu gyntaf yng nghanol y 1960au, ac roedd yn dathlu diwylliant a threftadaeth gerddorol Cymru amlddiwylliannol. Mae gwreiddiau\u2019r digwyddiad eiconig hwn yn mynd yn o\u0302l i ran gyntaf yr 20fed Ganrif, pan fu morwyr o Affrica, India\u2019r Gorllewin a mannau eraill yn arwain perfformiadau a gorymdeithiau byrfyfyr ar y strydoedd. Ysbrydolodd hyn draddodiad o weithgareddau diwylliannol a chymdeithasol a ddaeth i sia\u0302p yng Ngharnifal blynyddol Tre-biwt."}, {"text_idx": "#000001", "text": "Trwy orymdeithiau, perfformiadau, gweithdai a gweithgareddau, roedd y Carnifal yn cynrychioli ysbryd cymunedol Tre-biwt, canolbwynt amlddiwylliannedd lle\u2019r oedd pobl o wahanol gefndiroedd yn byw\u2019n gytu\u0302n, er gwaethaf gelyniaeth a hiliaeth. Dros y 40 mlynedd nesaf, denodd y carnifal ddegau o filoedd o bobl i Gaerdydd ac fe dyfodd mor boblogaidd a\u0302 charnifalau Affro-Caribi\u0308aidd eraill y DU, e.e. Notting Hill a St Paul\u2019s."}, {"text_idx": "#000002", "text": "Roedd y perfformwyr yn y carnifal yn gymysgedd o fandiau lleol, systemau sain, cerddorion ac enwogion, ac y neu plith Aswad, Musical Youth, Bo Diddley, Tipper Ire, Roots & Branches a The Little Butes. Hyd heddiw, mae pobl leol yn siarad yn annwyl am eu hatgofion am y Carnifal fel uchafbwynt eu hafau wrth dyfu i fyny, bob blwyddyn, boed law neu hindda."}, {"text_idx": "#000003", "text": "Ar o\u0302l bwlch o 16 mlynedd, cafodd Carnifal Tre-biwt ei adfywio gan y gymuned yn 2014 a hynny mewn ymateb i alw lleol ac mae bellach wedi\u2019i sefydlu\u2019n gadarn fel digwyddiad blynyddol i ddathlu hanes cyfoethog diwylliant Affrica a\u2019r Caribi\u0302."}, {"text_idx": "#000004", "text": "I ddysgu mwy am y Carnifal:"}, {"text_idx": "#000009", "text": "sesiwn arddangos ar-lein yr academi 2020"}]